Philophrosyne (Maand)

Philophrosyne (ok Jupiter LVIII) is een vun de lütten Maanden vun den Planeten Jupiter.

De Maand is an’n 6. Februar 2003 vun Astronomen an de Universität vun Hawaii opdeckt worrn. Toeerst weer he as S/2003 J 15 betekent. Den offiziellen Naam hett he an’n 23. August 2019 dör de Internatschonale Astronoomsche Union (IAU) kregen, neemlich na de glieknöömten Figur ut de greekschen Mythologie. 

 Ümloopbahn 
Philophrosyne bruukt för een Ümloop üm Jupiter üm un bi 689,8 Daag. De Bahn hett en middleren Afstand vun 22.627.000 km bi en Exzentrizität vun 0,191 un en Bahnnegen vun 146,5° gegen de öörtliche Laplace-Even. Dat heet, dat de Maand gegen de Richt vun Jupiter sien Rotatschoon – also retrograd – lööpt.

Wegen sien Bahnegenschoppen warrt Philophrosyne to de Ananke-Grupp tellt. De Maand is de butenste ut disse Grupp.

 Physikaalsche Egenschoppen 
De Dörmeter vun den Maand liggt bi ruchweg 2 km. De Dicht vun Eupheme warrt op 2,6 g/cm³ schätzt. Man geiht dorvun ut, dat de Maand vör allen ut Silikat-Stenen opboet is. De Böverflach is teemlich düster mit en Albedo vun jüst man 0,04.

Kategorie:Maand
Kategorie:Jupiter